Dokter steel glo dwelms uit pasiënt se maag | Maroela Media
Die polisie in Rusland het ŉ dokter in hegtenis geneem nadat hy glo heroïen uit ŉ pasiënt se maag gesteel het.
Die dokter is glo met vyf gram heroïen betrap nadat hy ŉ operasie op ŉ vermeende dwelmmuil uitgevoer het, het die polisie in Siberië Dinsdag gesê.
Ondersoekbeamptes het glo ná die operasie besef van die heroïen word vermis nadat die dokter die dwelmmiddels uit die pasiënt se maag moes verwyder. Toe hulle die dokter ondersoek, het hulle die heroïen in sy klere opgespoor. Die dokter was glo ook onder die invloed van dwelmmiddels.
Volgens die polisie kan die dokter tot 15 jaar gevangenisstraf gevonnis word.
Die verklaring het egter niks van die toestand van die vermeende dwelmmuil vermeld nie en het ook nie ŉ aanduiding gegee waarom enigiemand dwelms in ŉ verafgeleë gebied, sowat 4 000km buite Moskou, sou smokkel nie.
dwelms heroïen Rusland